SET เปิดบวก 10 จุด เหนือ 1,600 อีกครั้ง รับแรงหนุน “หุ้นพลังงาน” หลังน้ำมันบวก 3%
SET เปิดบวก 10 จุด เหนือ 1,600 อีกครั้ง รับแรงหนุน “หุ้นพลังงาน” หลังน้ำมันบวก 3%
2 เม.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,605.22 จุด บวก 10.10 จุด หรือ 0.63% สูงสุดที่ 1,606.41 จุด ต่ำสุดที่ 1,603.11 จุด มูลค่าการซื้อขาย 4.84 พันล้านบาท
ด้าน บล.ฟินันเซีย ไซรัส เผยแนวโน้มตลาดวันนี้ คาด SET Index จะแกว่ง Sideways Up ทดสอบ 1,600 จุด อีกครั้งและมีโอกาสยืนเหนือได้ค่อนข้างสูงจากบรรยากาศการลงทุนที่ยังเป็นบวกและอยู่ในโหมด Risk-On โดยตลาดยังตอบรับเชิงบวกต่อแผนการลงทุนโครงสร้างพื้นฐานวงเงิน US$2.25 ล้านล้านของไบเดน รวมถึงการประชุม OPEC+ แม้จะมีการตกลงทยอยเพิ่มกำลังการผลิตกว่า 2 ล้านบาร์เรลในช่วง 3 เดือนข้างหน้า (พ.ค.-ก.ค. 21) แต่ตลาดมองว่าสะท้อนถึง Demand ที่แข็งแรงซึ่งทำให้ราคาน้ำมันดิบบวกกว่า 3% หนุนกลุ่มพลังงานวันนี้